Élet vize

Először említésre akkor kerül, mikor Sheila Joiner beszámol Simon tervéről, ami az Élet vizét és Lilithet foglalta magában, először ténylegesen akkor találkozunk vele, mikor Barith egyik gyermeke, a Gnóm törpedémon, arra használja, hogy a halál szélén álló Tesst visszarángassa az életbe és tovább kínozhassa. Igazi összetétle ismeretlen, minden bizonyossággal kijelenthető, hogy mágikus eredetű szer. Továbbá a mendemondák szerint képes örökéletet adni használójának, de ez nem igazolt.
==== Hatása ====
Hatása ennek értelmében elég egyértelmű, bármilyen sérülésből képes felgyógyítani használóját, később Palmyra is arra használta, hogy Tess testét egybeforrassza a Janus arcő nődémon szemével, ami sikerült is kilökődés nélkül, sőt Tess megkapta a démon látásnak velejáró képességeit is:
"A tárgyak hallatlanul élesen látszottak és fura módon átértékelődtek a színek, akár egy expresszionista festő vásznán, ahol minden a visszájára fordul. Tudta (emlékezett rá), hogy idelent sötét van, de most ellátott a legtávolabbi zugba is. A körülöttük magasodó oszlopok, mintha röntgenképek lennének, és tapinthatóan fényt sugároznának magukból, akárcsak a többi szanaszét heverő tárgy. Egy láda tűzvörös fényben izzott, a lectus, amelyről az imént felugrott, pedig piszkos sárga sugarakat lövellt magából. Testek hevertek a földön és áradt belőlük a feketébe hajló méregzöld sugárzás. A halál színei? Tess az arca elé emelte a saját kezét, és felkiáltott a meglepetéstől, mert látta a tulajdon vérét, ahogy sodródik, lüktet az ereiben."
Category:Eszközök